Kapo (campo de concentration)
Kapo (variemente scripte etiam: Kapó, Capo, o Capò; e officialmente in germano: Funktionshäftling, captivo functionari) es un termino del jargon Lagersprache que indica le prisioneros del campos de concentration nazista qui surveliava travaliatores e duceva labores administrative durante le Holocausto europee. Illes esseva communmente selecte ab captivos proveniente de violente bandas criminal, previe membros del SA, e prisioneros politic. A illes esseva date privilegios special como vestimentos melior, victo supplementari, alcohol, e cameras personal.

Per le litteratura del Holocausto, le Kapos son saepe describite como «mesmo plus cruel que le SS», proque como captive illes ipse, debeva demonstrar al personal nazi de esser capace a exequer lor function special efficacemente, e dunque assi tentante evitar punitiones o le morte.

Etymologia
Le origine del vocabulo es incerte. Diverse hypoteses sustene que illo deriva ab le forma abbreviate del francese caporal, le capo; o ab le italiano capo, capite, que Primo Levi scribe con le accento graphic: Kapó; o forsan ab le germano Kasernenpolizei o Kameradschaftspolizei.

Vide etiam
Nazismo
Germania Nazi
Secunde guerra mundial

Holocausto